Ο **Σβεν Έκε Άλμπερτ Ριντέλ** (*Sven Åke Albert Rydell*, 14 Ιανουαρίου 1905 – 4 Απριλίου 1975) ήταν Σουηδός διεθνής ποδοσφαιριστής που αγωνιζόταν ως επιθετικός. Ήταν πρώτος σκόρερ όλων των εποχών για την εθνική ομάδα της Σουηδίας για 82 χρόνια, ενώ παράλληλα είχε το ρεκόρ κόσμου για τα περισσότερα χατ-τρικ με εθνική ομάδα ποδοσφαίρου για σχεδόν εννέα δεκαετίες.

Βιογραφία
---------

Ο Ριντέλ ξεκίνησε να παίζει ποδόσφαιρο σε συλλογικό επίπεδο από την ηλικία των 15 ετών και από το 1924 έως το 1933 αγωνίστηκε με την Έργκριτε ΙΣ. Με το σύλλογο ήταν πρωταθλητής το 1926 και το 1928 - ο τίτλος του σουηδικού πρωταθλήματος δεν απονέμονταν επίσημα εκείνη την εποχή. Με την Έργκριτε συμμετείχε σε 168 αγώνες πρωταθλήματος και σημείωσε 146 τέρματα. Από το 1930 έως το 1931 έπαιξε για την Ρεντμπέργκλιτς ΙΚ, γνωστή κυρίως για το τμήμα χάντμπολ της και εκείνη τη χρονιά ήταν η μοναδική της παρουσία στην πρώτη κατηγορία του πρωταθλήματος Σουηδίας. Συνολικά, ο Ριντέλ σημείωσε 156 γκολ στην κορυφαία κατηγορία του εγχώριου πρωταθλήματος.

Στην εθνική ομάδα της Σουηδίας, ο ιδιαίτερα παραγωγικός επιθετικός συμπλήρωσε συνολικά 43 αγώνες μεταξύ 1923 και 1932 και πέτυχε 49 γκολ, που αντιστοιχεί σε μέσο όρο 1,14 γκολ ανά αγώνα. Ανάμεσα σε αυτά είναι και 9 χατ-τρικ,  επίδοση ρεκόρ κόσμου που καταρρίφθηκε το 2021. Στη μοναδική του σημαντική διεθνή διοργάνωση, τους Ολυμπιακούς Αγώνες του 1924, κέρδισε το χάλκινο μετάλλιο με τη Σουηδία. Σημείωσε τρία γκολ στην πρεμιέρα με το Βέλγιο (8–1), άλλο ένα με αντίπαλο την Αίγυπτο (5–0) και δύο στον επαναληπτικό αγώνα για τη ζωή τρίτη θέση με την Ολλανδία (3–1). Με συνολικά έξι γκολ ήταν στη δεύτερη θέση του πίνακα των σκόρερ πίσω από τον Πέδρο Πετρόνε. Συμπεριλήφθηκε στην καλύτερη ομάδα του Ολυμπιακού τουρνουά. Το ημερολογιακό έτος 1924 σημείωσε 18 γκολ, επίδοση ρεκόρ κόσμου που καταρρίφθηκε τρεις δεκαετίες αργότερα από το Σάντορ Κότσις.

Ήταν το πρώτο μεγάλο αστέρι του ποδοσφαίρου της σκανδιναβικής χώρας και ο πρώτος Σουηδός ποδοσφαιριστής που κέρδισε σοβαρή διεθνή φήμη. Έγινε γνωστός για το γρήγορο παιχνίδι και τη δημιουργική του ντρίμπλα, αλλά κυρίως για την ικανότητά του να σκοράρει. Η μεγάλη δημοτικότητά του εκείνη την εποχή συνέβαλε σημαντικά στην επέκταση της δημοφιλίας του ποδοσφαίρου στη Σουηδία, που ήταν ελάχιστα γνωστό και ερασιτεχνικό. Τον Μάιο του 1926, επαινέθηκε ευρέως στις εφημερίδες και χαρακτηρίστηκε ως «καλλιτέχνης της μπάλας» όταν ο σύλλογος του, μετά από τρεις εμφανίσεις και ένα γκολ του Ριντέλ, νίκησε απρόσμενα τους Άγγλους φιλοξενούμενους της Άστον Βίλα με 5–2.

Για τα επιτεύγματά του μετά από τα δύο γκολ με αντίπαλο τη Δανία ο Ριντέλ τιμήθηκε με το χρυσό μετάλλιο *Svenska Dagbladet* το 1931. Ένας τραυματισμός στο γόνατο έβαλε τέλος στην καριέρα του παίκτη σε ηλικία 29 ετών. Μετά την αποχώρησή του από την ενεργό δράση έγινε αθλητικός δημοσιογράφος με την υπογραφή *Dribbler*. Η κόρη Έβα Ριντέλ ήταν πρωταθλήτρια Ευρώπης στην καλλιτεχνική γυμναστική. Το 2003 ήταν ένας από τους 11 πρώτους που εισήχθησαν *Hall Of Fame* του σουηδικού ποδοσφαίρου.

Παραπομπές
----------

1. ↑  «Zlatan breaks Sweden scoring record in typical Zlatan fashion». Ανακτήθηκε στις 16 Δεκεμβρίου 2021.
2. ↑  «Sven Rydell». Ανακτήθηκε στις 15 Δεκεμβρίου 2021.
3. ↑  «Rydell, Sven». Ανακτήθηκε στις 16 Δεκεμβρίου 2021.
4. ↑  «Sweden - List of Champions». Ανακτήθηκε στις 16 Δεκεμβρίου 2021.
5. 1 2  «Sven Rydell». Ανακτήθηκε στις 16 Δεκεμβρίου 2021.
6. 1 2  «Sven RYDELL 1924-1930». Ανακτήθηκε στις 16 Δεκεμβρίου 2021.
7. 1 2  «Sven Rydell - Goals in International Matches». Ανακτήθηκε στις 16 Δεκεμβρίου 2021.
8. ↑  «FIFA : More goals than caps». Αρχειοθετήθηκε από το πρωτότυπο στις 7 Μαΐου 2021. Ανακτήθηκε στις 5 Μαρτίου 2021.
9. ↑  «Sven Rydell». Ανακτήθηκε στις 26 Ιανουαρίου 2024.
10. ↑  «Cristiano Ronaldo has now scored more hat-tricks than any player in men's international soccer history». Αρχειοθετήθηκε από το πρωτότυπο στις 15 Νοεμβρίου 2023. Ανακτήθηκε στις 16 Δεκεμβρίου 2021.
11. ↑  «What Is a Hat Trick in Football». Αρχειοθετήθηκε από το πρωτότυπο στις 15 Νοεμβρίου 2023. Ανακτήθηκε στις 15 Νοεμβρίου 2023.
12. ↑  «FIFA : Tournoi Olympique de Football Paris 1924». Αρχειοθετήθηκε από το πρωτότυπο στις 15 Αυγούστου 2020. Ανακτήθηκε στις 20 Απριλίου 2020.
13. ↑  «IV OLYMPIC FOOTBALL TOURNAMENT (PARIS 1924) - GAME DETAILS». Αρχειοθετήθηκε από το πρωτότυπο στις 21 Ιανουαρίου 2022. Ανακτήθηκε στις 21 Ιανουαρίου 2022.
14. ↑  «KOCSIS SZÉDÜLETES 23-ASA; PUSKÁS NÉGY NAPTÁRI ÉVE IS LISTÁS, 1». Αρχειοθετήθηκε από το πρωτότυπο στις 26 Ιανουαρίου 2024. Ανακτήθηκε στις 26 Ιανουαρίου 2024.
15. ↑  «British and Irish Clubs - Overseas Tours 1890-1939». Ανακτήθηκε στις 16 Δεκεμβρίου 2021.
16. ↑  «Koll på motståndarna: Örgryte IS». Ανακτήθηκε στις 16 Δεκεμβρίου 2021.
17. ↑  «Eva Rydell». Ανακτήθηκε στις 16 Δεκεμβρίου 2021.
18. ↑  «Sveriges Fotbollshistoriker och statistiker». Ανακτήθηκε στις 16 Δεκεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σβεν Ριντέλ** |

* Σβεν Ριντέλ στη FIFA (αρχειοθετημένος) (Αγγλικά)Edit on Wikidata

* Σβεν Ριντέλ's προφίλ παίκτη στο National-Football-Teams.comEdit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9697163513804611230005
* GND: 1243763957

 |

 |